La secretària Tècnica de la Comissió relaciona les reclamacions que han tingut entrada des del darrer Ple de la setmana passada que va tenir lloc el dimarts de la setmana passada dia 28 de març de 2017 i es valora l'anàlisi del compliment dels requisits d'admissibilitat provisional de les noves reclamacions que s'han interposat davant la Comissió que han estat les que van dels números d'expedient 132/2017 a 152/2017, ambdós inclosos.
Les reclamacions amb els números 132/2017, 133/2017, 134/2017, 137/2017, 138/2017, 139/2017, 142/2017, 143/2017, 144/2017, 145/2017 i 146/2017 compleixen els requisits per a la seva admissibilitat provisional a tràmit.
Així mateix, en relació amb les reclamacions que havien estat presentades anteriorment, i que requerien que s'esmenés la documentació aportada, han esmenat els requisits per a la seva tramitació per la Comissió les Reclamacions 67/2017, parcialment, 99/2017, 100/2017, 101/2017, 106/2017, 107/2017, 111/2017, 122/2017 i 140/2017.
El senyor Oriol Mir, ponent de les Reclamacions 509/2016 i 510/2016, informa que s'ha rebut una petició de la Diputació de Barcelona d'ampliació del termini per executar la Resolució de la Comissió, ateses les dificultats objectives manifestades en l'execució en el termini inicialment atorgat i es considera oportú aprovar la corresponent Resolució d'ampliació.
Així mateix, comenta també l'incident d'execució que posat de manifest la persona reclamant respecte l'execució de la Resolució que finalitza la Reclamació 511/2016.
La senyora Teresa Perelló responsable de la mediació de les Reclamacions 500/2016 i 517/2016 informa de la sessió de mediació que tindrà lloc demà dia 6 d'abril de 2017.
Aprovació de les actes de les sessions anteriors
La presidenta obre la sessió, pregunta si tots els membres han pogut consultar dues de les actes pendents d'aprovació, corresponents a la novena i desena reunió d'aquest any, corresponents a les sessions dels dies 8 i 16 de març.
Proposta de resolució d'incident d'execució de la Resolució 81/2017, de 8 de març (Reclamació 512/2016)
El senyor Manuel Ibarz exposa el contingut de la Proposta de resolució que ha formulat respecte el Decret d'Alcaldia de Sant Hipòlit de Voltregà que va ser tramès a la Comissió sobre la Resolució 81/2017, de 8 de març que resol la Reclamació 521/2016, en el qual es sol·licita l'aclariment i la revisió del contingut de la Resolució.
Es debaten aspectes de les incidències d'execució que planteja el Decret d'Alcaldia per part dels membres del Ple i es valora oportú aprovar un Acord del Ple en relació amb el contingut del Decret esmentat i que aquest sigui comunicat a l'Alcalde de Sant Hipòlit de Voltregà.
Proposta de resolució de finalització de la Reclamació 39/2017 per pèrdua d'objecte
La ponent de la Proposta de resolució, la senyora Teresa Perelló, exposa els elements procedimentals que s'han posat de manifest durant la tramitació d'aquesta procediment, que inicialment es va sol·licitar que es tramités mitjançant mediació però que finalitza per pèrdua de l'objecte de la reclamació atès que l'Ajuntament de Balsareny ha acreditat que no disposa de més informació que la que ja ha estat lliurada durant la tramitació del procediment davant la Comissió a la persona reclamant.
Es formulen observacions tècniques per part de la senyora Elisabet Samarra i el senyor Oriol Mir que seran tingudes en compte per la ponent en l'elaboració del text final de la resolució.
Proposta de resolució de finalització de la Reclamació 45/2017 per pèrdua d'objecte
El senyor Oriol Mir, ponent de la Proposta de resolució, exposa el supòsit que presenta aquesta Reclamació que dona lloc a la finalització per pèrdua sobrevinguda de l'objecte, atès que ha estat lliurada la informació a la persona reclamant durant la tramitació del procediment davant la Comissió.
Proposta de resolució d'inadmissió de la Reclamació 46/2017
La senyora Elisabet Samarra, ponent de la Proposta de resolució, exposa el supòsit que concorre en aquest procediment de reclamació que duu a la inadmissió un cop ha quedat acreditat que s'havia lliurat la informació de què disposa l'Ajuntament de Vallirana abans de la interposició de la reclamació davant la GAIP.
El senyor Oriol Mir formula observacions en relació amb el text de la Proposta que la ponent de la Proposta de resolució tindrà en consideració en el text definitiu.
Proposta de resolució de desestimació de la Reclamació 51/2017
El senyor Oriol Mir, ponent de la Proposta de resolució, exposa el supòsit que concorre en aquest procediment de reclamació que duu a la desestimació de la Reclamació.
Es debaten per part de tots els membres del Ple elements del procediment de reclamació sense que es formulin esmenes al text proposat.
Proposta de resolució d'estimació de la Reclamació 61/2017
El senyor Josep Mir, ponent de la Proposta de resolució, exposa breument els elements més rellevants d'aquesta proposta que duen a l'estimació de la reclamació a accedir a la informació reclamada de naturalesa urbanística.
Proposta de resolució de finalització de la Reclamació 64/2017 per pèrdua de l'objecte
La ponent de la Proposta de resolució, la senyora Elisabet Samarra, exposa el supòsit que es planteja en aquesta reclamació que duu a la finalització del procediment per pèrdua de l'objecte de la reclamació atès durant la tramitació del procediment de reclamació davant la Comissió s'ha lliurat la informació que mancava a la persona reclamant.
Proposta de resolució d'estimació de la Reclamació 66/2017
El senyor Josep Mir, ponent de la Proposta de resolució, exposa el supòsit que presenta aquesta Reclamació que dona lloc a l'estimació del dret d'accés a expedients de contractació.
El senyor Oriol Mir formula consideracions en relació amb el contingut de la Proposta i es debaten per part dels membres del Ple diferents elements respecte la tramitació del procediment i l'enfocament de la resolució.
El ponent de la Proposta recollirà en el text definitiu les esmenes formulades.
Proposta de resolució de finalització de la Reclamació 88/2017 per desistiment
El senyor Manuel Ibarz, ponent d'aquesta Proposta de resolució, exposa el supòsit que presenta aquesta reclamació que dona lloc a la finalització per desistiment atès que la persona reclamant no ha esmenat la documentació aportada amb la reclamació en el termini atorgat.
La senyora Elisabet Samarra i el senyor Oriol Mir formulen esmenes al text que seran recollides pel ponent en el text definitiu de la resolució.
Proposta de resolució d'inadmissió de la Reclamació 122/2017
La senyora Elisabet Samarra, ponent d'aquesta Proposta de resolució, exposa el supòsit que concorre en aquesta reclamació que dóna lloc a la inadmissió.
La resta de membres del Ple comparteixen el criteri que concorre en aquest procediment de reclamació.
El senyor Oriol Mir formula esmenes de caràcter tècnic que seran incorporades per la ponent en el text definitiu de la resolució.
Proposta de resolució d'inadmissió de la Reclamació 135/2017
El senyor Josep Mir, ponent d'aquesta Proposta de resolució, assenyala els elements característics d'aquest procediment en relació amb altres resolts per la Comissió amb anterioritat plantejats per la mateixa persona reclamant.
La presidenta de la Comissió informa a la resta de membres del Ple que s'ha rebut l'informe de l'Assessoria Jurídica del Departament en relació amb la proposta de conveni de col·laboració amb el Síndic de Greuges.
Així mateix informa que s'ha rebut una petició de dictamen de la Comissió formulada per l'Agència de Residus de Catalunya, de la qual en serà ponent el senyor Josep Mir.
La senyora Elisabet Samarra informa també es vol treballar en col·laboració amb l'Autoritat Catalana de Protecció de Dades (APDCAT) per elaborar criteris conjunts en relació amb el tràmit de trasllat a les terceres persones afectades per una informació sol·licitada i posteriorment, objecte de reclamació davant la GAIP i per dur a terme conjuntament sessions de divulgació i formació amb l'APDCAT.
D'altra banda, la presidenta de la Comissió també informa que s'està treballant en la Memòria d'activitats de la Comissió a fi que pugui ser finalitzada durant aquest mes d'abril.
El senyor Oriol Mir informa que s'han interessat per l'actuació de la Comissió acadèmics del Dret Administratiu especialitzats en matèria de transparència i el president del Consell de Transparència, accés a la Informació Pública i Bon Govern de la Generalitat Valenciana i sobre les darreres resolucions i aspectes doctrinals més rellevants sobre els que ha resolt la GAIP.
En darrer terme, el senyor Josep Mir exposa el contingut i els elements més destacats del desenvolupament de la sessió de formació que ha impartit a l'Ajuntament de Barcelona sobre els elements essencials del dret d'accés a la informació pública.